Държавен вестник, бр. 67, 2016 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  67
или сигнали, свързани с дейността на под­
надзорните лица;
11. обменя информация с Българската 
народна банка, с другите държавни органи 
и институции, с органите на местното само-
управление и местната администрация, както 
и с неправителствени организации, които 
имат отношение към дейността на пазара 
на ценни книжа;
12. подготвя разяснителна информация 
с оглед повишаване информираността на 
инвеститорите в ценни книжа;
13. подготвя информация и материали във 
връзка с участието на комисията или нейни 
представители в международни и национал­
ни организации, осъществяващи дейност в 
областта на ценните книжа;
14. подготвя становища по съдебни дела 
във връзка с осъществяването на надзорната 
дейност;
15. изготвя становища по обжалвани 
индивидуални административни актове във 
връзка с надзора на инвестиционната дейност 
и подготвя преписките по жалбите;
16. осъществява регистрацията и надзора 
на агенциите за кредитен рейтинг;
17. участва в дейността на комитетите и 
работните групи на Европейския съвет за 
системен риск и Европейския орган за ценни 
книжа и пазари;
18. извършва и други дейности, възложени 
от председателя на комисията.
Чл. 57. Дирекция „Застрахователен надзор“:
1. извършва дистанционен надзор и про­
верки на място за спазването на Кодекса за 
застраховането, Закона за здравното осигу­
ряване и подзаконовите нормативни актове 
по тяхното прилагане и предлага мерки за 
въздействие при установени нарушения;
2. прави предложения за откриване на 
производство по ликвидация и несъстоя­
телност за поднадзорни лица и упражнява 
надзор върху дейността на поднадзорните 
лица в ликвидация или в несъстоятелност;
3. изготвя становища и прави предложения 
във връзка с надзора на платежоспособността 
и финансовата стабилност на поднадзорните 
лица, включително във връзка с упражнява­
ния надзор върху тарифите, застрахователно-
техническите планове и презастрахователните 
програми;
4. изготвя проекти на актове за установя­
ване на административни нарушения, съот­
ветно наказателни постановления във връзка 
с надзора на застрахователната дейност;
5. анализира финансовото състояние на 
поднадзорните лица въз основа на пред­
ставяните годишни и периодични отчети, 
приложенията и справките към тях;
6. планира надзорната дейност, като ана­
лизира и отчита резултатите от нея;
7. участва в дейността на комитетите и 
работните групи на Европейския орган за 
застраховане и професионално пенсионно 
осигуряване и Европейския съвет за систе­
мен риск;
8. извършва и други дейности, възложени 
от председателя на комисията.
Чл. 58. Дирекция „Осигурителен надзор“:
1. осъществява контрол за законосъобразно 
упражняване на дейността по допълнително 
социално осигуряване;
2. осъществява проверки на място в офи­
сите на пенсионноосигурителните дружества 
и банките попечители по КСО, съставя кон­
стативни протоколи и актове за установяване 
на административни нарушения;
3. осъществява дистанционен контрол 
върху дейността на пенсионноосигурителните 
дружества, управляваните от тях фондове и 
банките попечители на база периодично пред­
ставяна от тях отчетна информация, изготвя 
доклади и съставя актове за установяване на 
административни нарушения;
4. осъществява контрол върху дружествата 
за допълнително социално осигуряване в 
процедура по преобразуване, несъстоятелност 
и ликвидация;
5. прави предложения за прилагане на при­
нудителни административни мерки спрямо 
пенсионноосигурителните дружества, както и 
за предприемане на други надзорни действия; 
6. прави предложения за уведомяване на 
прокуратурата при откриване на данни, които 
сочат за извършено престъпление;
7. съставя актове за установяване на ад­
министративни нарушения, изготвя проекти 
на индивидуални административни актове 
за прилагане на принудителни администра­
тивни мерки;
8. изготвя правни становища във връзка 
с прилагането на надзорни мерки спрямо 
лица, извършили или допуснали нарушение 
на актовете по допълнително социално оси­
гуряване;
9. изготвя проекти на решения и други 
актове във връзка с надзора върху дейността 
по допълнително социално осигуряване;
10. изготвя предложения за определяне 
на вида, формата и съдържанието на отче­
тите, които се представят пред комисията 
от дружествата за допълнително социално 
осигуряване и от банките попечители;
11. извършва контрол във връзка с внася­
нето на таксите, дължими от поднадзорните 
лица за осъществяване на общ финансов 
надзор;
12. изготвя становища по въпроси, свър­
зани с дейността по допълнително социално 
осигуряване, както и във връзка с разра­